تورکیه جمهوریتی جمهوررئیسلیک سوزچیسی ابراهیم قلین, تورکیه نینگ تورکیه نینگ لیبیا ده مشروع طرابلس حکومتی نی قوللب- قوتلش سیاستی نینگ دوام ایته دیگن لیگی نی معلوم قیلدی.
قلین, انادولو آژانسی بیلن قیلگن مصاحبه سیده اوشبو خصوصده معلومات بیردی.
ابراهیم قلین, تورکیه نینگ لیبیا ده مشروع حکومت نینگ طلبی گه بناً دسامبر آییده لیبیا بیلن حربی همکارلیک و خوفسیزلیک کیلیشووی امضاله گن لیگی نی بیلدیردی.
قلین, "اوشبو کیلیشوو دایره سیده بیرلشگن ملتلر تشکیلاتی تامانیدن هم تن آلینگن مشروع حکومت نی قوللب- قوتله ماقده میز.  او ییرده تورکیه نینگ مداخله سی بیلن اوروش لرده بیر موازنه نینگ تامین ایتیلگن لیگی نی ایندی همه قبول قیلماقده.  جمهوررئیسی میز نینگ اوشبو معقول اره له شیشی بولمه سه ایدی لیبیا ده اوروش لر چقورله شیب ینه ده کوپراق انسان اولگن بولر ایدی.  بلکه لیبیا نینگ بولینیشی ممکن ایدی" دییه قید ایتدی.
قلین, فائز السراج حکومتی نینگ تینچلیک سیور ییچیم یوللری اوچون سعی و حرکت قیلگن لیگی نی بیلدیرگن قلین, بونگه قره مسدن کودتاچی حفتر تامانی نینگ 2019- ییل اپریل آییده گی دبی کیلیشووی دن بیری, یعنی 1,5 ییلدن بویان, برچه کیلیشوو لر, آتشکیسین لر و تینچ لیک مذاکره لری نی اخلال قیلگن لیگی نی بیلدیردی.
لیبیا ده آتشکیسین چقیریق لری حقیده سوز یوریتگن قلین, "اصلی گه قره گنده طرابلس حکومتی اوشبو آتشکیسین چقیریق لری گه مخالف ایمس.  بیراق اوشبو آتشکیسین نینگ دوام ایتتیریله آلیشی اوچون ایریم شرط لری بار.  بولردن بیری ایسه همه نینگ 2015 – ییلده امضالنگن صخیرات کیلیشووی ده گی موقعیت گه قیتیب کیتیشی دن عبارت.  اوشبو دایره ده حفتر کوچ لری نینگ سرت و جفره دن چیقیشی کیره ک" دییه قید ایتدی.
ابراهیم قلین, تورکیه نینگ, مشروع طرابلس رهبریتی نی قوللب- قوتلش سیاستی نینگ سونگگی گه قدر دوام ایته دیگن لیگی نی معلوم قیلدی.
صحبت لریده یونان تامانی نینگ شرقی آقدینگیز ده گی اخلال لری باره سیده هم بحث ایتگن قلین, "تورکیه گه اهمیت بیرمسدن شرقی آقدینگیز ده انرژی نقشه سی و سیاسی برقرارلیک نینگ تامین ایتیلیشی ممکن ایمس" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
